V idealnem primeru (v zdravem telesu) sobiva v črevesju v harmoniji skupaj s trilijoni drugih bakterij, ki pomagajo pri prebavi in absorpciji hranil. Kandida v naših telesih sobiva s številnimi vrstami bakterij v tekmovalnem ravnotežju. Ostale bakterije delujejo tako, da poskušajo rast kandide držati pod nadzorom, razen če je to razmerje porušeno. Ko smo zdravi, drži imunski sistem razrast kandide pod nadzorom. Toda, ko je imunski sistem oslabljen, se začne kandida širiti neomejeno. Kandida je oportunističen organizem – ko bo dobila priložnosti, bo poskušala kolonizirati vsa telesna tkiva. Nekontrolirano rast kandide imenujemo ''razrast kandide'' ali ''kandidiaza''.